Sheen glo in eksvrou se onskuld | Nuus24
Sheen betaal glo eksvrou se borgtog
Los Angeles – Die gewese Two and a Half Men-akteur Charlie Sheen beweer sy eksvrou, Brooke Mueller, sal "nooit" 'n dwelmhandelaar wees nie. Mueller staan tereg op aanklagte van aanranding en die verspreiding van dwelms nadat sy verlede naweek in Aspen, Colorado in hegtenis geneem is vir die besit van kokaïen. Volgens Sheen het Mueller nie dié onwettige middels nodig nie omdat hy haar 'n aansienlike bedrag geld gee vir hul tweejarige tweelingsseuns, Bob en Max.Sheen dok volgens berigte maandeliks ongeveer $55 000 (sowat R457 000) op vir onderhoud.Hy het aan TMZ gesê: "Met die onderhoudgeld wat ek aan haar gee dink ek nie sy sal dwelms verkoop nie. Dit sal nooit gebeur nie." Sheen het ook erken hulle oorweeg dit om toesig oor hul seuns te deel. Mueller het tans primêre toesig oor die seuns. – Bang Showbiz.– Volg Nuus24 op Twitter.